Gustav Kutsar

Gustav Kutsar (sündinud 31. jaanuaril 1965 Viljandis) on eesti vaimulik ja sõjaväelane.

Ta alustas õpinguid 1989. aastal Usuteaduse Instituudis ja ordineeriti 5. detsembril 1989 diakoniks ning 16. jaanuaril 1991 õpetajaks, teenides samal ajal Saaremaa Jaani, Karja ja Valjala kogudusi ning oli ka Muhu koguduse hooldajaõpetaja (1991–1993). 1993 sügisel tegi Kutsar Konsistooriumile ettepaneku taastada Pöide kogudus – sellega oli ajaloolise Pöide kiriku juures vaimulik elu taas aktiveerunud http://www.eestikirik.ee/malestusi-kaidud-teelt/. 

Täiesti uue koguduse, Orissaare Püha Vaimu koguduse, asutas 1994. aastal Gustav Kutsar Orissaare alevis, kus algul käidi koos eramajas. 1996. aastal rajati mere äärde Püharistile koguduse tööks vajalikud ruumid ostes selleks kohaliku põllumajandusühistu käest senise Paasiku Matkamaja. 

Kohaliku omavalitsuse töös on Gustav Kutsar osalenud kahel perioodil: 1996. aastast oli ta Orissaare valla volikogu liige ning 1999–2002 Valjala vallavolikogu esimees. 

Septembris 2000 määrati ta Tartu Maarja koguduse hingekarjaseks Hannes Nelis valiti pühapäeval Valjala koguduse õpetajaks. Meie Maa, 22. detsember 2000. 
2002. aastal osales reservkaplanite väljaõppel ning alustas teenistust Narva-Jõesuu Piirivalve Väljaõppekeskuse kaplanina. Täiendas end Kanadas kaplanitekoolis, mille lõpetas 2003. aastal "Eesti ohvitser lõpetas Kanada sõjaväe kaplanikooli".

Kalevi jalaväepataljoni (endine Rahuoperatsioonide Keskus) kaplanina käivitas ta 2005. aastal Missiooniperede Toetusprogammi Mälestusi käidud teelt Eesti Kirik, 12.12.2007 Avaldanud sel teemal artikleid ning hiljem neist raamatu "Missiooni varjud" Gustav Kutsar. "Missiooni varjud", toimetaja Tõnis Nõmmik, Tartu: Kaitseväe Ühendatud Õppeasutused, 2008. - 42 lk. : ill. ; 21 cm.

Kutsar kaitses 2007. aastal Tartu Ülikooli sotsiaalteaduskonna politoloogias magistritöö "Väärtuste ja väärtussüsteemide analüüs tsiviil-militaarsuhetes: Eesti näide". 

3. jaanuaril 2016 pühitseti ta Kaitseväe peakaplaniks. Alates 1. novembrist 2021 arvati Gustav Kutsar reservi. 

Tunnustus

Kaitseväe teeneterist, 2010"Gustav Kutsar sai kaitseväe teeneteristi".
EELK teeneteristi III järk, 2011.

Auastmed

2002 – nooremleitnant 
2005 – leitnant 
2008 – kapten 
2013 – major 

Viited

Publikatsioonid
Kui tugev on sõdur?, Delfi, 4. september 2010
Kuidas mehed taluvad pereelu, kui sõjaväega hakkama ei saa?, Delfi, 15. oktoober 2010

Välislingid
 "Missiooniperede toetusprogramm on käivitunud", Kaitse Kodu nr 5 2005
 "Gustav Kutsar hoolitseb rahusõdurite hinge eest", Meie Maa, 22. oktoober 2004
 "Kaplan Kutsar sõidab missioonile Bosniasse", Meie Maa, 20. aprill 2004
 "Valjala endisest kirikuõpetajast isamaaliitlasest Gustav Kutsarist sai kaplan", Meie Maa, 4. aprill 2003
 "Gustav Kutsar läheb Tartu Maarja koguduse õpetajaks", Meie Maa, 6. september 2000

Kategooria:Tartu Maarja koguduse vaimulikud
Kategooria:Eesti sõjaväelased
Kategooria:Kaitseväe teeneteristi kavalerid
Kategooria:Eesti Üliõpilaste Seltsi liikmed
Kategooria:Sündinud 1965